stanford-oval/wikipedia huggingface dataset:
Rokiškisin kunnallispiiri
Aiheesta muualla

Wikimedia Commonsissa on kuvia tai muita tiedostoja aiheesta .
Kunnallispiirin virallinen sivusto (liettuaksi) (englanniksi)
Panevėžysin lääni
| --- | --- |
Kunnat:  Biržain kunnallispiiri • Kupiškisin kunnallispiiri • Panevėžysin kaupunkikunta • Panevėžysin kunnallispiiri • Pasvalysin kunnallispiiri • Rokiškisin kunnallispiiri
Kaupungit:  Biržai • Vabalninkas • Kupiškis • Subačius • Panevėžys • Ramygala • Pasvalys • Joniškėlis • Rokiškis • Obeliai • Pandėlys
Kauppalat:  Nemunėlio Radviliškis • Šimonys • Skapiškis • Alizava • Krekenava • Naujamiestis • Pumpėnai • Saločiai • Pušalotas • Vaškai •  Juodupė • Kamajai • Panemunėlis
Kylät:  Biržai (kylä) • Rinkuškiai • Medeikiai • Kirdonys • Naciūnai • Germaniškis • Parovėja • Noriūnai • Šepeta • Rudiliai • Aukštupėnai • Adomynė • Dembava • Velžys • Piniava • Pažagieniai • Jotainiai • Liūdynė • Vaivadai • Šilagalys • Mikoliškis • Ustukiai • Narteikiai • Pajiešmeniai • Kavoliškis • Skemai • Laibgaliai • Bajorai
Liettuan läänit ja kunnallispiirit
| --- | --- |
Alytus:   Alutys  Druskininkai  Varēna  Lazdijai 
Kaunas:   Birštonas  Jonava  Kaišiadorys  Kaunas  Kaunasin kaupunkikunta  Kēdainiai  Prienai  Raseiniai 
Klaipėda:   Klaipėdan kaupunkikunta  Klaipėdan kunnallispiiri  Kretinga  Neringa  Palangan kaupunkikunta  Skuodas  Šilutė 
Marijampolė:   Kalvarija  Marijampolėn kunta  Šakiai  Vilkaviškis  Kazlų Rūdan kunta 
Panevėžys:   Biržai  Kupiškis  Panevėžysin kaupunkikunta  Panevėžysin kunnallispiiri  Pasvalys  Rokiškis 
Šiauliai:   Akmenė  Joniškis  Kelmė  Pakruojis  Radviliškis  Šiauliain kaupunkikunta  Šiauliain kunnallispiiri 
Tauragė:   Jurbarkas  Pagėgiai  Šilalė  Tauragė 
Telšiai:   Mažeikiai  Plungė  Rietavas  Telšiai 
Utena:   Anykščiai  Ignalina  Utena  Visaginasin kaupunkikunta  Zarasai  Molėtai 
Vilna:   Elektrėnai  Šalčininkai  Širvintos  Švenčionys  Trakai  Ukmergė  Vilnan kaupunkikunta  Vilnan kunnallispiiri
Ruotsin supercup

Supercup (Supercupen) on Ruotsin jalkapallossa ottelu, jossa kohtaavat edelliskauden Allsvenskanin voittaja ja Ruotsin cupin voittaja. Ottelu pelattiin ensimmäisen kerran keväällä 2007.
Ottelut

| Vuosi | Voittaja | Tulos | Häviäjä |
| --- | --- | --- | --- |
| 2007 | IF Elfsborg | 1–0 | Helsingborgs IF |
| 2008 | IFK Göteborg | 3–1 | Kalmar FF |
| 2009 | Kalmar FF | 1–0 | IFK Göteborg |
| 2010 | AIK | 1–0 | IFK Göteborg |
| 2011 | Helsingborgs IF | 2–1 | Malmö FF |
| 2013 | Malmö FF | 3–2 | IFK Göteborg |
| 2014 | Malmö FF | 2–2, 7-6 rangaistuspotkukilpailun jälkeen | IF Elfsborg |
| 2015 | IFK Norrköping | 3–0 | IFK Göteborg |
Rolando Alarcón

| Rolando Alarcón |
| --- | --- |

Henkilötiedot
Syntynyt: 5. elokuuta 1929 Sewell
Kuollut: 4. helmikuuta 1973 (43 vuotta) Santiago de Chile
Ammatti:  laulaja-lauluntekijä, runoilija, opettaja
Muusikko
Aktiivisena:  1951–1973
Tyylilajit:  folkmusiikki, nueva canción
Soittimet:  laulu, kitara
Levy-yhtiöt:  RCA Victor
Aiheesta muualla
www.rolandoalarcon.cl
  [ Muokkaa Wikidatassa ] [ ohje ]  
Rolando Alarcón (5. elokuuta 1929 Sewell – 4. helmikuuta 1973 Santiago de Chile) oli chileläinen laulaja-lauluntekijä ja runoilija, joka varsinaiselta ammatiltaan oli opettaja. Kotimaansa ulkopuolella sangen tuntemattomaksi jäänyt Alarcón oli Chilessä suosittu artisti, jonka hautajaisiin osallistui myös maan presidentti Salvador Allende.
Alarcón aloitti uransa 1950-luvun alussa muutettuaan Chilen pääkaupunkiin Santiagoon, jossa hän työskenteli musiikinopettajana. Alarcón oli mukana muun muassa Cuncumén-lauluyhtyeessä, joka 1950- ja 1960-lukujen vaihteessa kiersi kahteen otteeseen Euroopassa. Hän oli homoseksuaali ja kuului Chilen kommunistisen puolueen kannattajiin. 1960-luvun aikana Alarcón nousi merkittäväksi vaikuttajaksi Chilessä syntyneessä ja myöhemmin koko latinalaiseen Amerikkaan levinneessä poliittisessa nueva canción -laululiikkeessä. Hän julkaisi 13 studioalbumia, joista tunnetuin on vuonna 1968 ilmestynyt Espanjan sisällissodan aikaisia tasavaltalaisten lauluja sisältävä Canciones de la Guerra Civil Española. Alarcónin kappaleita ovat myöhemmin levyttäneet myös ulkomaiset artistit kuten Joan Baez.
Rolando Alarcón kuoli sydänkohtaukseen sairaalassa tehdyn leikkauksen aikana vain 43-vuotiaana helmikuussa 1973. Seitsemää kuukautta myöhemmin Chilessä tapahtui sotilasvallankaappaus, jonka yhteydessä murhattiin muun muassa Alarcónia huomattavasti tunnetummaksi noussut lauluntekijä Víctor Jara.
Diskografia

Traditional Chilean Songs (1960)
Chile Nuevo (1964)
Rolando Alarcón y sus canciones (1965)
Rolando Alarcón (1966)
El nuevo Rolando Alarcón (1967)
Canciones de la Guerra Civil Española (1968)
El mundo folklórico de Rolando Alarcón (1969)
A la resistencia española (1969)
Por Cuba y Vietnam (1969)
El hombre (1970)
Canta a los poetas soviéticos (1971)
Canciones desde una prisión (1971)
El alma de mi pueblo (1972)
Aiheesta muualla

Rolando Alarcón -sivusto (Arkistoitu – Internet Archive)
Megaherz

| Megaherz |
| --- | --- |

Tiedot
Toiminnassa:  1993–
Tyylilaji:  Neue Deutsche Härte          
Kotipaikka:  Saksa
Laulukieli:  saksa
Jäsenet:  Alexander "Lex" Wohnhaas   Christian "X-Ti" Bystron   Werner "Wenz" Weninger   Roland Vencelj   Jürgen Wiehler  
Entiset jäsenet:  Alexander Wesselsky   Noel Pix   Oliver Pohl   Mathias Elsholz   Jürgen Zink  
Levy-yhtiö:  Zyx Music   Sony BMG  
Aiheesta muualla
www.megaherz.de
Infobox OKNimi-testi OK: 
Megaherz on saksalainen industrial metal -yhtye. Se perustettiin Münchenissä vuonna 1993. 
Megaherzin merkitsee megasydäntä ja on samalla sanaleikki sanan muistuttaessa megahertsiä. Yhtye ei ole koskaan maininnut, että nimi tulisi Kraftwerkin samannimisestä kappaleesta.
Megaherzin ensimmäinen albumi oli Wer Bist Du? (1997) jota edelsivät demot Sexodus (1994) ja Herzwerk (1995). Ensimmäisen albumin jälkeen yhtye julkaisi toisen albuminsa Kopfschuss heti seuraavana vuonna 1998. Kolmas albumi Himmelfahrt julkaistiin vuonna 2000. Neljännen albumin Herzwerk II vuoro oli puolestaan (2002) Laulaja Alexx Wesselsky ilmoitti lähtemisestään lokakuussa 2002, ja virallisesti ero astui voimaan 1. tammikuuta 2003. Wesselsky perusti Noel Pixin kanssa Eisbrecherin.
Megaherz ilmoitti vielä vuonna 2003 löytäneensä itselleen uuden laulusolistin, Mathias Elsholzin. Hän oli jo aiemmin esiintynyt yhtyeen kappaleella Falsche Götter albumilla Himmelfahrt (2000). Megaherzin viides albumi oli nimeltään 5 ja se julkaistiin ((2004)). Yhtyeen toiminta keskeytyi 23. syyskuuta 2005, kun Elsholz yllättäen jätti sen. Varsinaista syytä lähdölle ei koskaan julkistettu Megaherzin kotisivuilla, mutta virallisella fanifoorumilla laulaja ilmoitti odottavansa vaimonsa kanssa kaksosia.
14. huhtikuuta 2007 virallisilla saksankielisillä, sekä neljä päivää myöhemmin myös englannin- ja venäjänkielisillä internetsivustoillaan Megaherz ilmoitti jälleen olevansa toiminnassa.  Uutisen mukaan uusi laulaja oli löytynyt ja uusi albumi oli parhaillaan tekeillä.  Yhtye aloitti myös keikkailun ennen uuden albumin ilmestymistä.
Yhtyeen kuudes studioalbumi, Heuchler, ilmestyi 25. heinäkuuta 2008. Seitsemäs albumi Götterdämmerung julkaistiin (2012) ja kahdeksas ja viimeisin Zombieland vuonna 2014
Jäsenet

Alexander "Lex" Wohnhaas (laulu)
Christian "X-Ti" Bystron (kitara)
Werner "Wenz" Weninger (basso)
Roland Vencelj (kitara)
Jürgen "Bam Bam" Wiehler (rummut)
Diskografia > Studioalbumit

Hezwerk (1995)
Wer Bist Du? (1997)
Kopfschuss (1998)
Himmelfahrt (2000)
Herzwerk II (2002)
5 (2004)
Heuchler (2008)
Götterdämmerung (2012)
Zombieland (2014)
Komet (2018)
In Teufels Namen (2023)
Aiheesta muualla

Viralliset sivut (saksaksi)
Viralliset sivut (englanniksi)
Viralliset sivut (venäjäksi)
Rob Walker Racing Team

| Rob Walker Racing Team |
| --- | --- |
Päämaja:  Dorking, Surrey, Iso-Britannia
Perustajat:  Rob Walker
Tunnetuimmat kuljettajat:   Stirling Moss  Maurice Trintignant  Jo Bonnier  Jo Siffert  Graham Hill
Valmistajat:  Connaught Cooper Lotus Ferguson Brabham
Saavutukset Formula 1:n MM-sarjassa
Ensimmäinen kilpailu:  Britannian Grand Prix 1953
Kilpailuja:  124
Voittoja:  9
Paalupaikkoja:  10
Nopeimpia kierroksia:  9
Viimeinen kilpailu:  Meksikon Grand Prix 1970
Rob Walker Racing Team oli yksityinen Formula 1 -talli, jonka Rob Walker perusti vuonna 1953. Tallista tuli F1-historian menestynein yksityinen talli, ja se on ensimmäinen ja viimeinen F1-talli, joka on voittanut Grand Prix'n rakentamatta itse omaa autoaan.
Talli käytti Connaughtin, Cooperin, Lotuksen, Fergusonin ja Brabhamin autoja. Tallissa ovat ajaneet muun muassa Stirling Moss, Joakim Bonnier ja Graham Hill.
Markku Perkkiö

| Markku Perkkiö> Henkilötiedot |
| --- | --- |
Syntynyt: 1. kesäkuuta 1951 Oulu, Suomi
Kuollut: 21. tammikuuta 2013 (61 vuotta)
Kansalaisuus:   Suomi
Jääkiekkoilija
Lempinimi:  Kultaranne
Pelipaikka:  hyökkääjä
Maila:  vasen
Pituus:  173 cm
Paino:  73 kg
Pelinumero:  13 (Kärpät)
Pelaajaura
Pääsarjaura:  1967–1980
Seurat:  Kärpät (SMS/I-div./SML) Lukko (SML) Kiruna IF (Ruotsi I) IFK Kiruna (Ruotsi I)
Markku Perkkiö (1. kesäkuuta 1951 Oulu – 21. tammikuuta 2013) oli suomalainen jääkiekkoilija, pelipaikaltaan hyökkääjä. Hän pelasi lähes koko uransa ajan Oulun Kärpissä, lukuun ottamatta kautta 1971–1972 Rauman Lukossa ja Perkkiön kaksi viimeistä kautta Ruotsissa. Hän toimi myös Kärppien toimitusjohtajana vuosina 1990–1992.
Pelaajaura > Seuraura

Perkkiö pelasi Kärpissä ensimmäiset SM-sarjaottelunsa kaudella 1967–1968. Joukkue putosi kauden päätteeksi Suomen sarjaan ja Perkkiö pelasi SM-sarjaa seuraavan kerran Rauman Lukossa kaudella 1971–1972, joka oli hänelle ainoa pääsarjakausi muualla kuin Kärpissä. Kaudeksi 1972–1973 Perkkiö palasi Kärppiin. Kaudeksi 1974–1975 Suomen sarjan tilille tuli I-divisioona. Perkkiö oli tuolloin Kärppien paras pistemies ja maalintekijä tehoilla 20+17=37 ja sijoittui sarjan pistepörssissä neljänneksi. Hän oli myös I-divisioonan viidestä parhaasta pistemiehestä ainoa, joka pelasi muualla kuin Forssan Palloseurassa.
Kaudella 1975–1976 Perkkiö voitti ylivoimaisesti koko I-divisioonan piste- ja maalipörssin tehoilla 45+27=72. Kärpät eteni SM-karsintoihin, mutta jäivät ilman sarjanousua. Kaudella 1976–1977 hän voitti jälleen I-divisioonan maalipörssin 44 osumallaan. Pistepörssissä Perkkiö sijoittui 70 tehopisteellään toiseksi edellään vain Sportin Håkan Hjerpe. Hän, tutkapari Hannu Aravirta sekä puolustaja Reijo Ruotsalainen kuuluivat Kärppien kenties tärkeimpiin avainpelaajiin, kun joukkue voitti I-divisioonan runkosarjan ja nousivat SM-liigaan keväällä 1977.
Kärppien SM-liigan nousukaudella 1977–1978 Perkkiö teki SM-liigan yhden kauden piste-ennätyksensä tehoilla 20+16=36, joilla hän oli Kärppien toiseksi paras maalintekijä ja kolmanneksi paras pistemies, kun myös seuraavalla kaudella 1978–1979 tehoilla 15+10=25. Viimeiseksi jääneen SM-liigakautensa 1979–1980 päätteeksi Perkkiö voitti SM-pronssia. Vuodet 1980–1982 hän vietti Ruotsin I-divisioonassa, kiirunalaisten Kiruna IF:n ja IFK Kirunan joukkueissa.
Pelaajaura > Maajoukkueura

Perkkiö pelasi alle 19-vuotiaiden EM-kilpailuissa vuonna 1970.
Uran jälkeen

Perkkiö kuului entisistä Kärppien pelaajista muodostuneen Wanhojen Kärppien perustajajäseniin ja hänet valittiin yhdistyksen puheenjohtajaksi perustamisvuonna 1987. Vuosina 1990–1992 Perkkiö toimi Kärppien toimitusjohtajana. Hän kuoli äkillisesti sairauskohtaukseen lomamatkallaan 21. tammikuuta 2013 ollessaan 61-vuotias.
Muuta

Perkkiön poika Matias on alemmissa sarjoissa pelannut jääkiekkoilija.
Maung Maung

| Maung Maung> Myanmarin presidentti |
| --- | --- |
 19.8.1988 – 18.9.1992  
Edeltäjä:  Sein Lwin
Seuraaja:  Kenraali Saw Maung
Henkilötiedot
Syntynyt: 11. tammikuuta 1925
Kuollut: 2. heinäkuuta 1994 (69 vuotta)
Maung Maung (11. tammikuuta 1925 – 2. heinäkuuta 1994) oli burmalainen poliitikko. Hän oli opiskellut oikeustiedettä länsimaissa, ja hänet nimettiin maansa presidentiksi elokuussa 1988. Maung oli pääministeri U Nun hallituksessa. Vuoden 1962 kaappauksen jälkeen, jossa kenraali Ne Win nousi valtaan, Maung nimitettiin korkeimman oikeuden tuomariksi. Hän oli myös Burman sosialistisen ohjelman puolueen keskuskomiteassa. Ne Win erosi heinäkuussa 1988. Hänen seuraajansa Sein Lwin pakotettiin eroon kaksi ja puoli viikkoa myöhemmin. Presidenttinä Maung lakkautti sotatilalain, vapautti poliittiset vangit ja julisti lehdistönvapauden, mutta mellakat jatkuivat. Sotilaat kaappasivat vallan kun hän oli ollut vallassa vain kuukauden.
Melanie Winiger

Melanie Winiger (2008)
Melanie Winiger (s. 22. tammikuuta 1979 Zürich) on sveitsiläinen näyttelijä ja malli, joka valittiin vuonna 1997 Miss Sveitsiksi. Hän on myöhemmällä urallaan esiintynyt muun muassa elokuvassa Achtung, fertig, Charlie! (2003).
Salgaocar SC

| Salgaocar Football Club |
| --- | --- |
Lempinimet:  The Greens
Perustettu:  1956
Kaupunki:  Vasco da Gama, Intia
Kenttä:  Duler Stadium
– kapasiteetti:  10 000
Sarja:   I-League
Värit:           
Omistaja:  Shivanand Salgaocar
Päävalmentaja:  Derrick Pereira
Infobox OKNimi-testi OK: 
Salgaocar SC on intialainen jalkapalloseura Vascosta, Goalta. Seura on perustettu vuonna 1956, ja se on paikallisen VM Salgaocar Group of Companiesin omistuksessa. Intian jalkapallomestaruuden (National Football Leaguen ja myöhemmin I-Leaguen) Salgaocar SC on voittanut kaksi kertaa, edellisen kerran kauden 2010–2011 päätteeksi.
Aiheesta muualla

Seuran kotisivut
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Salgaocar F.C.
Käännös suomeksi
Salhusin kirkko

| Salhusin kirkko Salhus kirke |
| --- | --- |
 Kirkko vuonna 2007.
Sijainti:  Bergen, Norja
Kirkkokunta:  Norjan kirkko
Hiippakunta:  Bjørgvinin hiippakunta
Rakentamisvuosi:  1924
Suunnittelija:  Ole Landmark
Materiaali:  kivi
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Salhusin kirkko (norj. Salhus kirke) on Norjan Bergenissä sijaitseva kivinen pitkäkirkko vuodelta 1924.
Aiheesta muualla

Kuvia tai muita tiedostoja aiheesta Salhusin kirkko Wikimedia Commonsissa
Mauno Astala

Mauno Astala (25. huhtikuuta 1930 – 16. toukokuuta 1987 Kemi) oli suomalainen kuoronjohtaja ja Lapin musiikkikulttuurin voimahahmo. Uuttera lappilaisen musiikin monitoimimies Astala oli Hetan musiikkipäivien ja Seitakuoron perustaja. Astalan kokoama arkisto on lahjoitettu Rovaniemelle Lapin yliopiston Arktiselle keskukselle. Kokoelma koostuu kirjoista, äänitteistä, lehdistä, nuoteista, musiikkitapahtumajulisteista, valokuvista sekä muusta musiikki- ja kulttuuritapahtumiin liittyvästä materiaalista.
Aiheesta muualla

Arktinen keskus (Arkistoitu – Internet Archive)
Seitakuoro (Arkistoitu – Internet Archive)
Hetan musiikkipäivät
Mer de Noms

| Mer de Noms A Perfect Circle |
| --- | --- | --- |

Studioalbumin tiedot
 Julkaistu: 2000
 Tyylilaji: alternative rock
 Kesto: 44.25
 Levy-yhtiö: Virgin Records
A Perfect Circlen muut julkaisut
|   | Mer de Noms 2000 | Thirteenth Step 2003 |
Mer de Noms on rockyhtye A Perfect Circlen debyyttialbumi. Se julkaistiin 23. toukokuuta 2000. Albumin nimi on ranskaa ja tarkoittaa nimien merta. Musiikin ovat säveltäneet Billy Howerdel ja Maynard James Keenan.
Kappaleet

The Hollow – 2:58
Magdalena – 4:06
Rose – 3:26
Judith – 4:07
Orestes – 4:48
3 Libras – 3:39
Sleeping Beauty – 4:10
Thomas – 3:29
Renholdër – 2:24
Thinking of You – 4:34
Breña – 4:24
Over – 2:21
Arvostelut

AllMusic:
Soundi:
Romanssi (elokuva)

| Romanssi |
| --- | --- |
 Elokuvan juliste.
Ohjaaja:  Anssi Mänttäri
Käsikirjoittaja:  Anssi Mänttäri
Tuottaja:  Anssi Mänttäri
Säveltäjä:  Antero Priha
Kuvaaja:  Dave Berg
Leikkaaja:  Suvi-Marja Korvenheimo (Anssi Mänttäri salanimellä)
Lavastaja:  Joonas Ranta
Pääosat:  Elina Reinikka Juha Lagström Elina Hietala
Valmistustiedot
Valmistusmaa:  Suomi
Tuotantoyhtiö:  Reppufilmi Stadin ammattiopisto / AV-viestintä
Ensi-ilta:  11. huhtikuuta, 2014
Kesto:  86 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Romanssi on Anssi Mänttärin ohjaama, käsikirjoittama ja tuottama suomalainen romanttinen komediaelokuva vuodelta 2014.
Elokuvassa Lia kohtaa kadulla miehen, joka muistelee heidän yhteistä kohtaamistaan vuosien takaa. Lia ei kuitenkaan muista tästä mitään, mutta suostuu lähtemään miehen kanssa illalliselle.
Sagae

| Sagae (寒河江市) |
| --- | --- |
 Jion-jin temppeli
 lippu:  symboli
 Sagaen sijainti Yamagatan prefektuurissa
 Sagae
 Koordinaatit: 38°22′51″N, 140°16′34″E 
Valtio:  Japani
Alue:  Tōhoku
Prefektuuri:  Yamagatan prefektuuri
Pinta-ala:  
 – Kokonaispinta-ala:  139,03 km²
Väkiluku (03/2018):  41 313
 – Väestötiheys:  297 as./km²
Symbolit:  
 – Puu:  Kirsikka
 – Kukka:  Alppiruusu
 – Viherkasvi:  Hosta fluctuans ’Sagae’
 – Kala:  Aju
 
 https://www.city.sagae.yamagata.jp/ 
Infobox OKVirheellinen NIMI-arvo: 
Sagae (jap. 寒河江市, Sagae-shi) on Japanin kaupunki Honshūn saarella Tōhokun alueella Yamagatan prefektuurissa. Se sijaitsee sisämaassa prefektuurin keskiosassa Yamagatan allaslaakson länsireunalla. Pohjoisessa kaupungin alue nousee Dewavuorille lähes 1,5 kilometrin korkeuteen. Kaupungin keskusta on rakentunut Mogami- ja Sagaejokien väliin. Sagaessa on 41 313 asukasta (maaliskuussa 2018) ja sen pinta-ala on 139,03 neliökilometriä.
Sagae kehittyi Kamakura-kaudelta 1500-luvun lopulle saakka linnanaluskaupunkina. Sittemmin Edo-kaudella sinne sijoitettiin paikallinen hallintokeskus. Alue oli pääosin suoraan Tokugawa-bakufun hallinnassa. Meiji-restauraation jälkeen Sagaesta tehtiin Nishi-Murayaman piirikunnan pääkaupunki, jonne valmistui rautatieyhteys 1920-luvun alussa. Kaupunkioikeudet osana Japanin nykyistä kunnallishallintoa Sagae sai vuonna 1954, kun Sagaen maaseutukaupunkiin liitettiin neljä kyläkuntaa. Kaupungissa on elintarvike- ja tekstiiliteollisuutta. Maaseutualueilla tuotetaan etenkin kirsikoita.
Sagaen rakennettuun kulttuuriperintöön kuuluu historiallisesti vaikutusvaltainen Jion-jin temppeli, jonka päähalli on valittu Japanin tärkeäksi kulttuuriomaisuudeksi. Kaupungissa toimii Sagae-onsenin kuuma lähde. Sagaeta palvelee JR Higashi-Nihonin Aterazawa-linja.
Kuvia

Sagaen kaupungintalo
Sagae Hachiman-gū
Nishi-Sagaen rautatieasema
Garyūn silta
Sagaen kantakaupunki vuoden 1976 ilmakuvassa
Aiheesta muualla

Kuvia tai muita tiedostoja aiheesta Sagae Wikimedia Commonsissa
Kaupungin internetsivut (japaniksi)
Salford City FC

Salford City Football Club on englantilainen jalkapalloseura Salfordista, Suur-Manchesterin alueelta. Seura pelaa Englannin sarjajärjestelmän neljännellä tasolla, Kakkosliigassa.
Seuran omistavat Manchester Unitedin entiset pelaajat Ryan Giggs, Gary Neville, Phil Neville, Paul Scholes, Nicky Butt ja David Beckham sekä liikemies Peter Lim.
Historia

Seura perustettiin 1940 nimellä Salford Central. Salford pelasi paikallisarjoissa vuoteen 1963 asti, jolloin se liittyi Manchester Leagueen ja muutti nimekeen Salford Amateurs. 1970-luvulla seura voitti Lancashire Amateur Cupin kolmesti ja Manchester Premier Cupin kahdesti. Vuonna 1980 Salford sirrtyi ylemmäs, Cheshire County Leagueen, ja kaksi vuotta myöhemmin North West Counties Football Leagueen, Englannin sarjajärjestelmän yhdeksännellä tasolle. Vuonna 1989 Salford Amateurs vaihtoi nimekseen Salford City. Seura vietti 1990-luvun ja 2000-luvun alun pääasiassa yhdeksännellä sarjatasolla kunnes Salford kauden 2007–2008 päätteeksi nousi kahdeksannelle tasolle, Northern Premier Leaguen 1. divisioonaan.
Vuonna 2014 Manchester Unitedin entiset pelaajat Ryan Giggs, Gary Neville, Phil Neville, Paul Scholes ja Nicky Butt sekä liikemies Peter Lim hankkivat seuran omistukseensa. Uusien omistajien panostusten myötä Salford nousi heti kauden 2014–2015 päätteeksi Northern Premier Leaguen ylimmälle tasolle ja heti seuraavalla kaudella kuudennelle sarjaportaalle, National League Northiin. Kaudella 2015–2016 Salford eteni myös ensimmäistä kertaa FA Cupin toiselle kierrokselle. Kaudella 2016–2017 kolmas perättäinen nousu jäi saavuttamatta, mutta sitä seurasi jälleen kaksi perättäistä nousua. Ensin Salford voitti National League Northin mestaruuden 2018 ja seuraavana vuonna se sijoittui kolmanneksi, mutta voitti nousukarsinnat ja nousi Kakkosliigaan. Vuonna 2019 David Beckham liittyi mukaan yhdeksi seuran omistajaksi.
Rummakkojärvet

| Rummakkojärvet |
| --- | --- |
Valtiot:  Suomi
Maakunnat:  Pirkanmaa
Kunnat:  Pälkäne
Koordinaatit:  61°19′15″N, 24°34′22″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hauhon alue (35.77)
Laskujoki:  oja Koijärveen 
Järvinumero:  35.773.1.019 ja 35.773.1.018 
Mittaustietoja
Pinnankorkeus:  102,5 m  
Rantaviiva:  2 km  
Pinta-ala:  3,5 ha  
Saaria:  ei saaria 
 fiRummakkojärvet 
Rummakkojärvet  ovat Pirkanmaalla Pälkäneellä Aitoon kylän lähellä sijaitseva kolme järveä. Niiden nimet ovat Iso-Rummakko, Keski-Rummakko ja Pikku-Rummakko.
Maantietoa

Iso-Rummakon pinta-ala on 2,474 hehtaaria. Se on 450 metriä pitkä ja 150 metriä leveä, ja sen rantaviivan pituus on 0,979 kilometriä. Se sijaitsee pohjoisimpana muista järvistä. Keski-Rummakko on pinta-alataan 1,016 hehtaaria, se on 220 metriä pitkä, 80 metriä leveä, ja sen rantaviivan pituus on 0,472 kilometriä. Pikku-Rummakko on pienin kolmesta järvestä. Se on vain 110 metriä pitkä ja noin 30 metriä leveä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Hauhon alueeseen (35.77), jonka Iso-Roineen alueeseen (35.773) järvi kuuluu. Iso-Rummakon ja Keski-Rummakon vedenpinnan korkeudet ovat 102,5 metriä mpy. Järviin ei ole johdettu muualta metsäojia, mutta niiden luontainen laskuoja alkaa Iso-Rummakosta, laskee Keski- ja Pikku-Rummakoiden läpi. Laskuoja laskee lopulta Pikku-Rummakosta 400 metrin päässä Koijärveen, joka laskee vuorostaan Iso-Roineen Koivulahteen.
Luontoarvoja

Karttaan on merkitty 3,6 kilometriä ja 750 metriä leveä metsäpalsta luonnonsuojelualueeksi. Alueella sijaitsevat Kallioisjärvi, Iso-Rummakko ja Keski-Rummakko. Kallioisjärvestä kuuluu suojelualueeseen vain rannat, mutta molemmat Rummakkojärvet kuuluvat siihen kokonaan.
Mera25

| Mera25> Μέτωπο Ευρωπαϊκής Ρεαλιστικής Ανυπακοής |
| --- | --- |
  
  
  
Perustettu:  27. maaliskuuta 2018
Johto:   Giánis Varoufákis (pj.) 
Ideologia:   demokraattinen sosialismi 
Poliittinen kirjo:  vasemmisto
Värit:       oranssi
Parlamentti:  0 / 300
Euroopan parlamentti:  0 / 21
Kansainväliset jäsenyydet:  – Progressive International
Kotisivu:  mera25.gr
Infobox OKNimi-testi OK: 
Mera25 (kreik. Μέτωπο Ευρωπαϊκής Ρεαλιστικής Ανυπακοής, Métopo Evropaïkís Realistikís Anypakoís, ”Eurooppalaisen realistisen tottelemattomuuden rintama”) (lyh. ΜέΡΑ25, MéRA25) on kreikkalainen vasemmistolainen puolue. Se on perustettu vuonna 2018. Puolue on osa yleiseurooppalaista DiEM25-kansanliikettä, johon myös sen kreikankielinen lyhenne (”Päivä 25”) viittaa.
Mera25:n, samoin kuin DiEM25:n, perusti Syrizasta eronnut entinen valtiovarainministeri Giánis Varoufákis. Puolueella oli paikkoja Kreikan parlamentissa vuoden 2019 parlamenttivaalien jälkeen, mutta niitä ei ole ollut enää toukokuun 2023 parlamenttivaalien jälkeen. Puolue ei ole saanut paikkoja europarlamenttivaaleissa.
Vaalitulokset

Puolueen tulokset vaaleissa ovat:
| Vuosi | Vaalit | Johtaja | Äänet> Määrä | Äänet>  % | Paikkamäärä | Asema / Huomautukset |
| --- | --- | --- | --- | --- | --- | --- |
| 2014 | Europarlamenttivaalit 2014 | Giánis Varoufákis | ei osallistunut | ei osallistunut | 1 / 21 | edustajat siirtyivät muista puolueista |
| 2019 | Europarlamenttivaalit 2019 | Giánis Varoufákis | 169 293 | 2,99 | 0 / 21 | ei parlamentissa |
| 2019 | Parlamenttivaalit 2019 | Giánis Varoufákis | 194 232 | 3,44 | 9 / 300 | oppositiossa |
| 2023 | Parlamenttivaalit 2023 I | Giánis Varoufákis | 155 107 | 2,63 | 0 / 300 | ei parlamentissa |
| 2023 | Parlamenttivaalit 2023 II | Giánis Varoufákis | 130 378 | 2,50 | 0 / 300 | ei parlamentissa |
| 2024 | Europarlamenttivaalit 2024 | Giánis Varoufákis | 101 127 | 2,54 | 0 / 21 | ei parlamentissa |